F'Waqtiet Filgħaxija Lis-Sur F.S. Caruana, Segretarju tal-Għaqda tal-Kittieba tal-Malti. Kull mita filgħaxija, F'inżul ix-xemx dawlija, Lejn ix-xefaq ħamrani Għajjien jew kiebi nħares Mit-tieqa jew bejt tagħna, Jew minn x'imkien fil-beraħ Fejn inkun ħriġt għal dawra, U nitgħaxxaq b'dik il-fawra Ta' qabel l-inżul: Imbagħad leħen ta' qanpiena Jikser il-ħemda ta' l-irħula, Jien f'daqqa nintebali Wara telfa ta' ħsebijiet… U ngħid, b'ħasra wkoll ġo fija: Il-jum għadda l l-Ave Marija 1